«Мәйдан» журналы

«Мәйдан» журналы — Татарстан Республикасында һәм шулай ук чит төбәкләрдә яшәүче милләттәшләребез тарафыннан яратып укылучы татар басмасы. Мөхәррияте Чаллыда урнашкан. Язылу индексы: П2356.

 Тарих 
1990-еллардагы уянудан соң Чаллыда да халыкка хезмәткә куярлык әдәби һәм мәдәни журнал ихтияҗы туа. Айдар Хәлим мөхәррирлегендә чыккан «Аргамак» журналы ябылгач, Чаллы Язучылар оешмасы Чаллыда татарча журнал чыгару мәсьәләсен кузгата. Дистә айлар буе барган киңәшүләрдән соң, ниһаять, 2001 елның августында «Мәйдан» журналының сынау саны дөнья күрә. Гыйнварда ул Факил Сафин мөхәррирлегендә айлык матбага булып басыла башлый.

Айгөл Әхмәтгалиева, Айрат Суфиянов, Сирень Якупова, Әлфия Ситдыйкова, Галиәхмәт Шаһи, Зөләйха Минһаҗева, Равил Сабыр, Амур Фәләх, Илзирә Вәлиуллина, Булат Сәлахов, Фидаил Мәҗитов кебек каләм әһелләренең иҗат җимешләре иң беренче чиратта «Мәйдан» журналы битләрендә дөнья күрде һәм аларның барысы да Татарстан язучылар берлегенә кабул ителде.

 Баш мөхәррирләр 

 2001 елның августыннан Факил Сафин.
 2005-2014 елларда журналның баш мөхәррире язучы Вахит Имамов була. 
 2014-2018 елларда "Мәйдан"ның баш редакторы - Фидаил Мәҗитов  "Мәйдан" журналы баш мөхәррире Фидаил Мәҗитов вазифасыннан алынды. Азатлык радиосы, 18.12.2018.
 2018 елдан «Казан утлары»ның баш редакторы (Рөстәм Госман улы Галиуллин) «Мәйдан»ның да баш редакторы булып тора. Филиал җитәкчесе ― баш редактор урынбасары Факил Сафин.
 2021 елның июленнән «Татмедиа» филиалы җитәкчесе ― Резидә Мәхмүт кызы Йосыпова.
 2021 елның 1 сентябреннән баш мөхәррир — Лилия Рәфхәт кызы ФәттаховаГөлнар Гарифуллина.  «Мәйдан» журналына яңа баш мөхәррир билгеләнде. Татар-информ, 1.09.2021
 2023 елның октябреннән ― Ризидә Гасыймова (Резеда Алвирдовна Гасимова) Татар басмаларында яңа мөхәррирләр. «Атна вакыйгалары», №40 (501), 13-19 октябрь 2023 ел

 Искәрмәләр 

 Чыганаклар 
 В. Имамов.  "Мәйдан" журналына 10 яшь .
 Моны да карагыз 
 Илдар Юзеев исемендәге премия

Төркем:Татарча журналлар
Төркем:Татарстан журналлары
Төркем:Яр Чаллы матбугаты